**Nutids-r**

I sætningen "Han kører mange ture i sin bil" har nogle mennesker svært ved at finde ud af, hvorvidt udsagnsordet *kører* staves med eller uden r til sidst.

Teorien siger, at står et udsagnsord som udsagnsled i en sætning i simpel nutid, så tilføjes r.

Hvis udsagnsordet (verbet) står i navnemåde (også kaldet at-form eller infinitiv), eller hvis der står et hjælpeudsagnsord (hjælpeverbum) foran hovedudsagnsordet, fx hjælpeudsagnsord som kan, vil, skal, må, har mv., så skal der ikke r på udsagnsordet

I praksis kan man faktisk meget let løse problemet, idet man blot erstatter udsagnsordet, som man er i tvivl om, med ét, hvor det er let at høre forskel. I det her tilfælde kan vi prøve at erstatte *kører* med *male*.

Selv om sætningens indhold så bliver ret vrøvlet, gør metoden det let kan høre, om det skal r på eller ej. I dette tilfælde skal der r på. Det lyder jo ikke rigtigt at sige: "Han *male* mange ture ..."; det hedder: "Han *maler*..."

Se øvelse næste side.

**Øvelse**

Indsæt nu den rigtige form af udsagnsordet i de følgende sætninger:

| **Udsagnsord** |  | **Indsæt** |  |
| --- | --- | --- | --- |
| sikre | Det gælder om at |  | sig |
| kæntre | Pas på, at båden ikke |  |  |
| referere | Jeg |  | blot, hvad han sagde |
| vandre | I sommerferien skulle de |  | 3 uger i Østgrønland |
| vare | Det |  | ikke længe før han kommer |
| høre | Han |  | bedre nu, efter at han har fået høreapparat |
| lære | Hvorfor skal vi |  | skriftlig dansk? |
| køre | Nu vil han snart ikke |  | længere |
| kære | Han har besluttet sig for at |  | sagen til landsretten |
| lære | Jeg |  | det aldrig |
| nære | Kan du så |  | dig |
| høre | Kan I |  | noget nu, eller skal jeg skrue højere op? |
| køre |  |  | bil er det bedste, jeg ved |
| blære | Han skal altid |  | sig |
| føre | Når han |  | har vi andre svært ved at følge med |
| føre | At han altid |  | er en selvfølge, da han er den bedste løber, de har |
| føre | At være i front og |  | er en æressag for ham |
| lære | Dette gør, at vi tidligt i vores opvækst |  | at vi har krav og rettigheder |